Alekss Orlovs
Alekss Orlovs (krievu: Алекс Орлов), īstajā vārdā Vadims Dariščevs (Вадим Дарищев; dzimis 1964. gada 14. februārī), ir mūsdienu krievu fantāzijas un zinātniskās fantastikas rakstnieks. Fantastikas literātu aprindās par detālo kosmiskās tematikas izstrādi Orlovu dēvē par «krievu Edmondu Hamiltonu» un «kosmiskās operas karali», bet izdevniecība Alfa-kniga viņu nodēvējusi par «Krievijas visātrāko fantastikas rakstnieku». Dzimis 1964. gadā, 1984. gadā, pēc dienesta armijā, iestājas Baumaņa Maskavas Valsts tehniskajā universitātē. Pēc tās absolvēšanas strādājis slēgtā zinātniskās pētniecības institūtā. Pirmā publikācija ir stāsts «Plosts», kas iespiests 1993. gadā žurnālā «Piedzīvojumi, fantastika» (Приключения, фантастика). 1998. gadā pārstrādā savu studiju laika romānu «Misija», ko izdevniecība Armada izdod ar nosaukumu «Kara ēnas» (Тени войны). Kopš 1998. gada sarakstījis vairāk kā 40 romānus.